*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*256. számú előterjesztés*

Bátaszék Város Önkormányzata Képviselő-testületének 2017. december 13-án,

16,00 órakor megtartandó ülésére

*A Bátaszékért Marketing Nkft. 2018. évi üzleti tervének elfogadása*

|  |
| --- |
| **Előterjesztő:** Izsák Mónika ügyvezető  **Készítette:** Izsák Mónika ügyvezető  **Törvényességi ellenőrzést végezte**: ---------------  **Tárgyalja:**  PG Bizottság: 2017.12.12.  KOIS Bizottság: 2017. 12.11.  Felügyelő Bizottság. 2017. 12 …. |

**Tisztelt Képviselő-testület!**

1. **A társaság tevékenysége**

A legfontosabb céljának tekinti Bátaszék városmarketing koncepciójának kialakítását, a koncepció mentén haladó kommunikációs és marketing tevékenység megvalósítását, valamint a közművelődési feladatok ellátását. A kft tevékenységi köre: a marketing, reklám, PR, kommunikáció, közművelődés, kereskedelem, újságkiadás, internetes-felületkezelés, rendezvényszervezés, irodai szolgáltatások, helyi termékek, ajándéktárgy, emléktárgy árusítás.

1. **A 2017. évi gazdálkodási terv**

**2.1 A bevételek, költségek alakulása**

A Kft. legjelentősebb bevétele az önkormányzat által közszolgáltatási szerződésben rögzített, meghatározott feladatokhoz rendelt forrásbiztosításból származik. A feladatellátások nem tartalmaznak nyereséget az önkormányzat a közfeladat ellátásának biztosítása érdekében járul hozzá a biztonságos működéshez.

A költségvetés kiadásait a Kft. az önkormányzat által biztosított forrásból, a Bátaszékért Marketing NKft. rendelkezésre álló forrásaiból, vállalkozási bevételekből, valamint a pályázati és egyéb támogatásokból kívánja finanszírozni.

A bevételek és kiadások részletezése és struktúrája az **1. számú mellékletben** található.

**2.2. A főbb tevékenységek**

Az egyes tevékenységcsoportok tervezett bruttó költségeit az 1. számú melléklet tartalmazza. A feladatokhoz az alábbi megjegyzéseket fűzzük, a táblázat felsorolása szerint:

**Kiadások:**

1. **Személyi jellegű kiadások**

Bérek és annak járulékai, melyek tartalmazzák:

* Az ügyvezető bérét
* 2 fő szakmai megvalósító bérét – a költségvetésben érvényesítettük a törvényben előírtakat, így a diplomával rendelkező szakmai megvalósítók bérét az előírt mértékben emeltük.
* 1 fő asszisztens bére változatlan feltételekkel
* 1 fő 4 órás részmunkaidőben foglalkoztatott technikai munkatárs bére, ebben az esetben is érvényesítve a törvény által előírt béremelést.

1. **Cafeteria, költségtérítés**

2.1 A cafeteria a munkavállalók motiválásának eszköze, a 2017-ben változott cafeteria törvény szerint évi 100 000 Ft/fő/év cafeteria juttatást kaphatnak készpénzben a munkavállalók, ezt a Kft. minden határozatlan idejű munkaszerződéssel foglalkoztatott munkavállalója számára betervezte juttatásként a 2018-as évben is.

2.2 Közlekedési költségtérítés abban az esetben, amikor munkavállalóink a saját személygépjárműveiket veszik igénybe munkakörükből adódó feladataik ellátásához.

1. **Fenntartási költségek**

A művelődési ház, a tájház és a turisztikai információs pont fenntartási költségei, az alábbi költségtételekből állnak össze:

**3.1 Művelődési ház:**

* Irodaszer, nyomtatvány beszerzése a mindennapi működéshez szükséges irodaszerek, nyomtatványok költségét tartalmazza
* Kisértékű tárgyi eszköz a ház működtetéséhez, zavartalan és kényelmes használatához szükséges apróbb eszközök beszerzése. Ebből az összegből tervezzük az előtérben lévő ruhatárként használatos fogasok cseréjét, függönykarikák, új függönyök beszerzését és varratását, valamint azokat az apróbb kényelmi eszközöket, amelyek a rendezvények zavartalan lebonyolításához szükségesek.
* Internet és telefon díj
* Rezsiköltség: villamos energia díj, gázdíj, víz és csatornadíj, szemétszállítás
* Egyéb üzemeltetési szolgáltatás, a riasztórendszer működtetési költségei és a fénymásoló működési költségei
* Egyéb dologi kiadások a karbantartás és a kisjavításhoz kapcsolódó eszközök beszerzését tartalmazzák.
* Karbantartás, kisjavítás költségei a működtetés zavartalanságához szükséges javítások költségeit tartalmazzák.

**3.2 Tájház**

* Rezsiköltség: villamos energia díj, gázdíj, v íz és csatornadíj, szemétszállítás
* Karbantartás, kisjavítás költségei a működtetés zavartalanságához szükséges javítások költségeit tartalmazzák.
* Egyéb üzemeltetési szolgáltatás, a riasztórendszer működtetési költségei.
* Egyéb dologi kiadások a karbantartás és a kisjavításhoz kapcsolódó eszközök beszerzését tartalmazzák.
* Műemlék nyilvántartás - országos jegyzékbe kerülés éves díjának költsége.

**3.3 Turisztikai Információs Pont**

A turisztikai információs pont rezsiköltsége: internet, telefon, villamos energia díj.

1. Rendezvények

* Farsangi színház
* Nők napja, Lány- és asszonybál
* Pilvax Kávéház- Városi ünnepség
* Virágvasárnapi Passió
* Roma Világnap
* Vers Város – költészet napja
* Holocaust Emléknap, Zádor Jenő Emléknap, Zsidó temető avatása, Tücsök Színpad előadása
* TeSzedd!- Várostakarítás
* Városi Majális
* Szent Mónika találkozó
* Pünkösdi rétes – és kézműves sör fesztivál
* Orbán nap
* Városi gyereknap
* Triatlon
* Pedagógus nap
* Múzeumok éjszakája, Szent Iván éji hangverseny
* Város napja
* Táncolj velünk! Népcsoportok utcafesztiválja
* Kertmozi, Szent István ünnep, Szabadtéri színházi előadás
* III. Bátaszéki Bornapok
* Idősek Világnapja
* Városi ünnepség
* 70 éven felüliek karácsonyváró ünnepe
* Városi Advent
* Fiatalok a városért
* Karácsonyi hangverseny

1. **Beszerzések**
   1. **Telefonkészülék**
   2. **Hangosításhoz szükséges eszközök -** A város hangosító berendezései elavultak, nem felelnek meg a mai kor követelményeinek, a hangosítás megújítására, új berendezések beszerzésére szükség van, mivel a tavalyi évben ezt pályázati forrásból nem tudtuk megújítani, szükséges volt ennek költségeit a költségvetésbe betervezni.
   3. **Városdekoráció**

A város külterületeinek és a szabadtéri rendezvényekhez kapcsolódó dekorációs elemek alapanyag szükségleteinek fedezésére.

1. **Szolgáltatások**
   1. **Nyomdai szolgáltatások** – a Cikádor újság megjelenésének nyomdai költségei.
   2. **Postai szolgáltatás** – a Cikádor újság terjesztési költségei.
   3. **Telefonköltség –** a Kft munkatársainak kommunikációs költségei.
   4. **Szóróanyagok, reklámtárgyak kivitelezése -** Bátaszékről készülő szóróanyagok, prospektusok, reklámtárgyak készíttetése.
   5. **Ügyvezetői felelősségbiztosítás –** a Kft ügyvezető felelősségbiztosításának díja.
   6. **Hangosítás, zeneszolgáltatás:** a hangosítást igénylő rendezvényeken a szolgáltatás megvásárlása
   7. **Informatikus- rendszergazdai feladatok ellátása**
   8. **Könyvvizsgálói díj –** a könyvvizsgálói feladatok ellátásának költségei
   9. **Pénzügyi tanácsadás** – a Kft pénzügyi, könyvelési feladatainak díja.
   10. **Banki költségek**
   11. **A TOP-os pályázatokhoz kapcsolódó szolgáltatások megvásárlásának költségei.**
2. **Médiavásárlás**

**Tolnatáj Tv:**

A Tolnatáj televízióval kötött szerződés tartalmazza a Cikádor magazin (hetente 1x 30 perc – hétfő, ismétlés szerda és péntek) készítését és sugárzását, stúdióbeszélgetést havonta 1x28perc terjedelemben, minden hónap első hétfőjén, kétszeri ismétléssel, az önkormányzati ülések rögzítése, élő közvetítés, a TETT híradót, 1x ismétléssel, 10 oldal képújság oldal elkészítése havonta, Tolnatáj képújság 2 oldal megjelenés és havi 4 alkalom tudósítás, magazin anyag, portréfilm elkészítését.

**Rádió Antritt:**

A szerződés tartalmazza: heti 2 alkalom regionális hírekben megjelenés, naprakész hírközlés, havonta 30 perc stúdióbeszélgetés a polgármesterrel, programok közzététele a programajánlóban, sportesemények közzététele.

**Médiaworks**

Havi 1x1 ff hír 1500+500 karakter terjedelemben fotóval, évente megjelenés az Almanachban.

**Online felületek/kisfilmek**

60-90 mp-es spotok és 2-3 perces kisfilmek gyártása, ezeket online kampányokban, youtube csatornán, vagy televízióban jól tudjuk használni.

A Kft a fenti kiadásait az alábbi forrásokból kívánja fedezni, az 1. számú mellékletben szereplő mértékben:

* A Kft. által működtetett ingatlanok termeinek bérbeadásából származó bevétel.
* A Cikádor újság hirdetési felületeinek értékesítéséből származó reklámbevétel.
* A turisztikai információs pont működése során értékesítésből származó bevétel.
* Rendezvények bevételei.
* A nagyrendezvényekre befolyt szponzoráció, támogatás.
* A Bátaszék Város Önkormányzatával kötött közfeladat ellátására vonatkozó szerződés bevételeiből a Kft. a béreket, a létesítmények fenntartási költségeit, valamint a piaci szolgáltatások költségeinek egy részét kívánja fedezni.
* A Bátaszék Város Önkormányzatával kötött vállalkozási szerződés bevételeiből a Kft. a városi rendezvények költségeit fedezi.
* A Bátaszék Város Önkormányzatával kötött vállalkozási szerződés bevételeiből a Kft. a médiavásárlás költségeit fedezi.
* Reklámszerződésből származó bevételek.
* TOP pályázatok projektmenedzsmentjét és nyilvánossági feladatait biztosító szerződések bevételei.

A Kft. 2018-ban tervezett eredményei:

1. ***67.656.059.- Ft tervezett bevétel,***
2. ***67.495.099.- Ft tervezett kiadás és***
3. ***160.960.- Ft tervezett eredmény.***

A fent ismertetett feladatok megvalósításához kérem a város vezetőinek, a képviselő-testületének támogatását, illetve a Bátaszékért Marketing NKft üzleti tervének jóváhagyását.

**Határozati javaslat:**

**a Bátaszékért Marketing NKft. 2018. évi üzleti tervének elfogadására**

Bátaszék Város Önkormányzatának Képviselő-testülete, mint a Bátaszékért Marketing NKft tulajdonosa, e jogkörében eljárva, az NKft. 2018. évre vonatkozó – és a határozat mellékletét képező – üzleti tervét

1. ***67.656.059.- Ft tervezett bevétellel,***
2. ***67.495.099.- Ft tervezett kiadással és***
3. ***160.960.- Ft tervezett eredménnyel***

elfogadja.

*Határidő:* 2017. december 18.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Bátaszékért Marketing NKft.

Bátaszéki KÖH pénzügyi iroda

irattár